Diari Oficial de la Generalitat Valenciana


Sumari del DOGV 7618, del 18-09-2015 (2015/7570)

RESOLUCIÓ de 19 d'agost de 2015, del Servei Territorial d'Energia d'Alacant, per la qual s'atorga a Iberdrola Distribución Eléctrica, SAU, autorització administrativa per a la reforma per canvi de conductor d'un tram de la línia elèctrica denominada «LAMT a 20 kV, S/C, alimentació sector MR-9 La Marina de la ST Altabix», al terme municipal d'Elx, s'aprova el projecte d'execució i l'addenda i es declara, en concret, la seua utilitat pública. Expedient número ATLINE/2013/102/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7618

Data del DOGV
:   18-09-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7570


Data del document
:   19-08-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 19 d'agost de 2015, del Servei Territorial d'Energia d'Alacant, per la qual s'atorga a Iberdrola Distribución Eléctrica, SAU, autorització administrativa per a la reforma per canvi de conductor d'un tram de la línia elèctrica denominada «LAMT a 20 kV, S/C, alimentació sector MR-9 La Marina de la ST Altabix», al terme municipal d'Elx, s'aprova el projecte d'execució i l'addenda i es declara, en concret, la seua utilitat pública. Expedient número ATLINE/2013/102/03. [2015/7570]  
Antecedents de fet  
El 5 d'agost de 2013, Iberdrola Distribución Eléctrica, SAU, a través de representant degudament acreditat, va presentar davant del Servei Territorial d'Energia d'Alacant una sol·licitud per a:  
- Autorització administrativa per a la reforma per canvi de conductor d'un tram de la línia elèctrica denominada «LAMT a 20 kV, S/C, alimentació Sector MR-9 La Marina de la ST Altabix», al terme municipal d'Elx, província d'Alacant.  
- Aprovació del projecte tècnic d'execució.  
- Declaració, en concret, d'utilitat pública d'aquestes instal·lacions.  
  
Adjunt amb l'escrit de presentació d'aquestes peticions s'acompanyava la documentació següent:  
- Projecte tècnic per a l'execució de la instal·lació, firmat per tècnic competent, acompanyat de la declaració responsable de 19 de juny de 2013.  
- Separates per a l'obtenció del corresponent informe i condicionat tècnic de:  
- Ajuntament d'Elx.  
- Comunitat de Regants de Carrizales.  
- Relació concreta i individualitzada dels béns i drets que es consideren d'expropiació necessària per a l'establiment de la infraestructura, als efectes del reconeixement, en concret, de la utilitat pública de les instal·lacions.  
El 18 de juny de 2014, Iberdrola Distribución Eléctrica, SAU, va presentar l'addenda al projecte de reforma per canvi de conductor d'un tram de la línia elèctrica «LAMT a 20 kV, S/C, alimentació Sector MR-9 La Marina de la ST Altabix», al terme municipal d'Elx, província d'Alacant, davant del Servei Territorial d'Energia d'Alacant, incorporant-hi les modificacions necessàries sobre el projecte inicial en el tram comprés entre els suports 1 i 5, a fi de complir els condicionants establits en l'informe desfavorable de 8 d'octubre de 2013, del president de la Comunitat de Regants de Carrizales.  
  
Se sol·licitava:  
- Autorització administrativa per a l'addenda al projecte de reforma per canvi de conductor d'un tram de la línia elèctrica «LAMT a 20 kV, S/C, alimentació Sector MR-9 La Marina de la ST Altabix», al terme municipal d'Elx, província d'Alacant.  
- Aprovació de l'addenda al projecte tècnic d'execució.  
- Declaració, en concret, d'utilitat pública de les instal·lacions.  
  
Juntament amb l'escrit de presentació d'aquestes peticions s'acompanyava la documentació següent:  
- Addenda al projecte tècnic per a l'execució de la instal·lació, firmada per tècnic competent acompanyada de la declaració responsable del 7 de maig de 2014.  
- Separates per a l'obtenció del condicionat tècnic de:  
- Ajuntament d'Elx.  
- Comunitat de Regants de Carrizales.  
- Relació concreta i individualitzada dels béns i drets que es consideren d'expropiació necessària per a l'establiment de la infraestructura, als efectes del reconeixement, en concret, de la utilitat pública de les instal·lacions.  
El procediment administratiu corresponent a la sol·licitud s'ha tramitat amb l'expedient de referència ATLINE/2013/102/03, incoat a l'efecte pel Servei Territorial d'Energia d'Alacant.  
La sol·licitud de l'autorització administrativa i declaració d'utilitat pública ha sigut objecte d'informació pública als efectes previstos en l'article 9 del citat Decret 88/2005, de 29 d'abril, i en l'article 144 del Reial Decret 1955/2000, d'1 de desembre, respectivament, durant el termini de 20 dies al:  
- Diari Oficial de la Comunitat Valenciana, número 7164, de 2 de desembre de 2013,  
- Butlletí Oficial de la Província d'Alacant, número 234, de 10 de desembre de 2013,   
- Diari La Verdad de Alicante, de 9 de gener de 2014.  
I per a l'addenda al:  
- Diari Oficial de la Comunitat Valenciana, número 7493, de 26 de març de 2015,  
- Butlletí Oficial de la Província d'Alacant, número 66, de 7 d'abril de 2015,  
- Diari ABC, de 12 de maig de 2015.  
Amb la mateixa finalitat i termini es va enviar la sol·licitud inicial a l'Ajuntament d'Elx perquè fóra exposada al tauler d'anuncis, i requerint-lo perquè, una vegada acabat el període de publicitat, enviara una diligència acreditativa de l'exposició, que consta a l'expedient.  
També es va remetre la sol·licitud corresponent a l'addenda al projecte inicial amb la mateixa finalitat i termini a l'Ajuntament d'Elx, perquè l'exposara al tauler d'anuncis, i requerint-lo perquè, una vegada acabat el període de publicitat, enviara una diligència acreditativa de l'exposició, que consta a l'expedient.  
D'acord amb la documentació que hi ha a l'expedient no s'hi han presentat al·legacions.  
D'acord amb el procediment reglamentàriament establit, a fi que en el termini de 20 dies presentaren conformitat o oposició a l'autorització sol·licitada inicialment i emeteren, si procedia, els condicionats tècnics oportuns al projecte inicial de la instal·lació, se'n va enviar una separata, referida a la part de la instal·lació corresponent, a les administracions, organismes i empreses de servei públic o d'interés general, els béns o drets de les quals a càrrec seu poden ser-hi afectats, amb el resultat que, en síntesi, es detalla:  
  
- Ajuntament d'Elx. El 24 d'octubre de 2013 l'Ajuntament emeté un informe tècnic favorable que se subjectava a les condicions contingudes.  
- Comunitat de Regants de Carrizales. El 8 d'octubre de 2013 emeté un informe en què manifestava la disconformitat amb la instal·lació projectada, a causa de la necessitat d'establir unes distàncies mínimes de la línia elèctrica amb el llit i la zona d'afecció de les assarbs Robatori i Ampla, gestionades per la comunitat citada, a fi de no impedir les faenes periòdiques de manteniment i neteja, i establia un condicionat. Per mitjà de la sol·licitud del 18 de juny de 2014, el peticionari aportà una addenda al projecte a fi d'atendre el que establia aquest informe.  
  
  
Els pronunciaments i els condicionats tècnics presentats s'enviaren al sol·licitant. A l'expedient consta que els va acceptar tots i cada un.  
  
De la mateixa manera es van enviar separates de l'addenda amb el resultat que, en síntesi, es detalla:  
- Ajuntament d'Elx. Informe sol·licitat el 3 de març de 2015, reiterat el 5 de juny de 2015. No consta pronunciament de l'Ajuntament a l'efecte.  
- Comunitat de Regants de Carrizales. Per mitjà d'un escrit de 23 de maig de 2014 va informar favorablement.  
Els pronunciaments i els condicionats tècnics presentats s'enviaren al sol·licitant. A l'expedient consta que els va acceptar tots i cada un.  
  
Consta a l'expedient una còpia de la Resolució, de 23 de desembre de 2014, de la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient, en què es determina no sotmetre a avaluació d'impacte ambiental el projecte de reforma d'un tram de la línia elèctrica denominada «LAMT a 20 kV, S/C, alimentació Sector MR-9 La Marina de la ST Altabix», al terme municipal d'Elx, sempre que es faça d'acord amb les previsions de la documentació tècnica presentada i amb els condicionants establits en l'apartat segon de la resolució.  
La documentació tècnica acompanyada reuneix una definició i concreció de les característiques tècniques i de traçat, s'ajusta al que estableix l'article 16 del Decret 88/2005, de 29 d'abril i l'article 143 del Reial Decret 1955/2000, d'1 de desembre, i conté una relació concreta i individualitzada en què es descriuen, en tots els seus aspectes, material i jurídic, els béns i els drets afectats.  
Les instal·lacions objecte del projecte per a les quals se sol·licita l'autorització administrativa, i la declaració d'utilitat pública, són instal·lacions de distribució elèctrica.  
La finalitat que es busca amb la reforma d'aquesta instal·lació per mitjà del canvi del conductor actual d'alumini-acer LA 56 (47-AL1/8-ST1A) pel d'alumini-acer LA 100 (100-AL1/17-ST1A), és la de millorar la capacitat, qualitat i continuïtat de subministrament de la xarxa de distribució, i la de poder atendre les noves demandes de subministrament elèctric en la zona de distribució elèctrica d'influència de la instal·lació citada.  
  
Fonaments de dret  
La instrucció i resolució d'aquest procediment administratiu correspon a la Generalitat, perquè la instal·lació elèctrica està radicada íntegrament en territori de la Comunitat Valenciana i no està enquadrada en les previstes en l'article 3 de la Llei 24/2013, de 26 de desembre, del Sector Elèctric, que són competència de l'Administració General de l'Estat.  
D'acord amb l'article 4.1.b del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 33 del Decret 193/2013, de 20 de desembre, del Consell, pel qual s'aprova el Reglament orgànic i funcional de la Conselleria d'Economia, Indústria, Turisme i Ocupació, correspon al Servei Territorial d'Energia d'Alacant la resolució d'aquest procediment.  
D'acord amb l'article 38.1 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de sol·licitud són part de les xarxes de distribució.  
D'acord amb l'article 37 del Reial Decret 1955/2000, d'1 de desembre, i amb l'article 16 del Decret 88/2005, de 29 d'abril, els que sol·liciten autoritzacions d'instal·lacions de distribució d'energia elèctrica han d'acreditar la capacitat legal, tècnica i economicofinancera exigible per a la realització de cada un dels projectes que presenten, sense perjuí del que preveu aquest últim en relació amb l'exempció d'acreditació d'aquestes capacitats que potestativament puga atorgar l'Administració per als que exercisquen l'activitat. Sense perjuí que el peticionari que afecta el present procediment, Iberdrola Distribución Eléctrica, SAU, compleix aquesta última condició, aquesta mercantil està inscrita al Registre Administratiu de Distribuïdors del Ministeri d??Indústria, Energia i Turisme, amb el número de registre R1-001, inscripció per a la qual cal acreditar el compliment de les capacitats esmentades.  
  
  
D'acord amb l'article 52 de la Llei 54/1997, de 27 de novembre, les Instal·lacions de distribució d'energia elèctrica es declaren, amb caràcter general, d'utilitat pública, als efectes d'expropiació forçosa dels béns i drets necessaris per a establir-les i de la imposició i exercici de la servitud de pas. D'acord amb l'article 53 de la norma, les empreses interessades poden sol·licitar el reconeixement, en concret, de la utilitat pública de les seues instal·lacions, i per a fer-ho han d'incloure una relació concreta i individualitzada dels béns o drets que consideren d'expropiació necessària.  
De conformitat amb l'incís b de l'article 3 del Decret 88/2005, de 29 d'abril, la instal·lació està classificada dins del grup segon.  
D'acord amb els incisos a i b de l'article de l'article 14.1 del Decret 88/2005, de 29 d'abril, la construcció d'instal·lacions elèctriques compreses en el grup segon requereix autorització administrativa prèvia i aprovació del seu projecte d'execució.  
D'acord amb l'apartat 1 de l'article 17 del Decret 88/2005, de 29 d'abril, quan calga tramitar la declaració d'utilitat pública d'instal·lacions elèctriques compreses en el grup segon, se sotmetran al tràmit d'informació pública en els termes establits en l'article 9.  
Per a les sol·licituds d'autorització administrativa i aprovació del projecte d'execució és d'aplicació el capítol III del Decret 88/2005, de 29 d'abril, per estar classificada la instal·lació elèctrica objecte d'aquest procediment dins del grup segon.  
D'acord amb l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, que en aquest cas es concreta en el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les Instruccions Tècniques Complementàries ITC-LAT 01 a 09, i en especial, la ITC-LAT 07 «Línies aèries amb conductors nus».  
  
D'acord amb la disposició addicional primera del Decret 88/2005, de 29 d'abril, per a la declaració, en concret, de la utilitat pública, expropiació i imposició i exercici de servitud de pas d'energia elèctrica, seran aplicables el procediment i les disposicions contingudes en el capítol V del títol VII del Reial Decret 1955/2000, d'1 de desembre.  
  
D'acord amb la disposició addicional primera del Decret 88/2005, de 29 d'abril, l'òrgan competent per al reconeixement en concret d'utilitat pública de les instal·lacions elèctriques serà el que tinga atribuïda la competència per a autoritzar-les.  
La disposició transitòria segona de la Llei 24/2013, de 26 de desembre, del Sector Elèctric, en relació amb als expedients d'instal·lacions elèctriques en tramitació, disposa que els procediments d'autorització d'instal·lacions elèctriques iniciats abans de l'entrada en vigor d'aquesta llei es tramitaran fins a la resolució d'acord amb la legislació anterior. Aquests procediments continuarà tramitant-los fins a la resolució l'administració o l'organisme regulador competent d'acord amb la legislació anterior, a què correspondrà igualment la resolució dels recursos que, si és el cas, pogueren interposar-se.  
  
Per això, complits els requisits i els procediments legals i reglamentaris establits en la legislació vigent aplicable, resolc:  
  
  
Primer  
Atorgar a Iberdrola Distribución Eléctrica, SAU, l'autorització administrativa per a la reforma per canvi de conductor d'un tram de la línia elèctrica denominada «LAMT a 20 kV, S/C, alimentació Sector MR-9 La Marina de la ST Altabix», al terme municipal d'Elx, província d'Alacant.  
Segons la documentació tècnica, les principals característiques tècniques de la instal·lació elèctrica són les següents:  
  
Característiques administratives i tècniques  
Tipus d'instal·lació Línia elèctrica aèria d'alta tensió  
Tipus de xarxa (Reial Decret 1955/2000) Xarxa de distribució  
Grup (segons el Decret 88/2005) Segon  
Categoria línia (segons el Reial Decret 223/2008) Tercera  
Tipus de zona (ITC-LAT 07) A  
Sistema Corrent altern trifàsic  
Freqüència (Hz) 50  
Tensió nominal de la xarxa (kV, eficaç) 20  
Tensió més elevada de la xarxa (kV, eficaç) 24  
Conductor actual a substituir Alumini-acer LA 56 (47-AL1/8-ST1A)  
Conductor a emprar Alumini-acer LA 100 (100-AL1/17-ST1A)  
Secció total (mm²) 116,7  
Núm. de circuits 1  
Tipus de suports Torres metàl·liques de ventalla  
Núm. total de suports 15  
Suports nous A-14 (Suport de pas aeri-subterrani)  
Suports a modificar A-2, A-3, A-4, A-5, A-6, A-7, A-8, A-9, A-10, A-11 i A-12  
Suports sense modificar A-1, A-13 i A-15  
Inici Suport A-1 existent (núm. 133271)  
Final Suport A-15 existent (núm. 133286)  
Longitud tram aeri (m) 1 830  
Municipis afectats Elx  
  
  
El pressupost final del projecte de la instal·lació objecte d'aquesta autorització és de quaranta-sis mil quaranta-nou euros amb trenta-quatre cèntims d'euro (46 049,34 ?).  
De conformitat amb l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, l'autorització s'atorga sense perjuí de les concessions, autoritzacions, llicències i permisos, tant públic com privats, que necessite obtindre Iberdrola Distribución Eléctrica, SAU, d'acord amb altres disposicions aplicables, i en especial les relatives a l'ordenació del territori i al medi ambient.  
  
L'autorització queda afectada pels condicionants previstos en l'apartat segon de la Resolució de 23 de desembre de 2014, de la Direcció General d'Avaluació Ambiental i Territorial, que es descriuen a continuació:   
- Considerant que l'alternativa proposada i el traçat soterrat són acceptables des del punt de vista mediambiental sense que calga un procediment complet d'avaluació ambiental, i que d'acord amb els articles 115 i 138 del Decret 31/2010, de 10 de febrer, el projecte requereix l'autorització d'aquesta Conselleria de Medi Ambient, serà l'òrgan competent en la gestió de l'espai citat el que establisca, si és el cas, mesures addicionals de protecció.  
- D'acord amb l'informe emés pel Servei de Vida Silvestre, a fi d'evitar molèsties als cuaenlairats durant l'època de nidificació, les obres es faran fora del període comprés entre maig i juliol.  
  
L'autorització s'atorga sense perjuí de tercers i deixant a part els drets particulars.  
El titular de l'autorització tindrà els drets, deures i obligacions que replega en el títol VII de la Llei 24/2013, de 26 de desembre, del Sector Elèctric, i el seu desplegament reglamentari. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable en cada moment a l'activitat de distribució d'energia elèctrica.  
L'incompliment de les condicions i els requisits establits en aquesta autorització o la variació substancial dels pressupostos que n'han determinat l'atorgament podran donar lloc a revocar-la.  
  
Segon  
Aprovar el projecte d'execució presentat, juntament amb l'addenda, per a la construcció de les instal·lacions corresponents a la reforma per canvi de conductor d'un tram de la línia elèctrica denominada «LAMT a 20 kV, S/C, alimentació Sector MR-9 La Marina de la ST Altabix», al terme municipal d'Elx, descrites en el punt primer d'aquesta resolució, redactats per tècnic titulat competent i amb les declaracions responsables de 19 de juny de 2013 i 7 de maig de 2014, i habilitar Iberdrola Distribución Eléctrica, SAU, per a construir les instal·lacions interessades d'acord amb les condicions que s'indiquen a continuació:  
1. La instal·lació elèctrica haurà d'executar-se segons el projecte i l'addenda presentats i amb els condicionats tècnics establits per les administracions, organismes i empreses de servei públic o d'interés general afectats per la instal·lació i que ha acceptat el titular. Si fóra necessari introduir modificacions respecte de la documentació presentada i aprovada, el titular d'aquesta resolució haurà de sol·licitar prèviament a aquest Servei Territorial d'Energia l'aprovació corresponent.  
  
2. La instal·lació a executar complirà, en tot cas, el Reial Decret 223/2008, de 15 de febrer, en què s'aproven el Reglament sobre condicions tècniques i garanties de seguretat en línies elèctriques d'alta tensió i les seues Instruccions Tècniques Complementàries ITC-LAT 01 a 09, i en especial, en la ITC-LAT 07 «Línies aèries amb conductors nus».  
  
3. El termini d'execució de la instal·lació serà de 18 mesos comptats a partir de la notificació de la resolució present. Però abans d'acabar-la podrà sol·licitar una ampliació concreta del termini per mitjà d'una sol·licitud motivada davant d'aquest Servei Territorial d'Energia, a més de la documentació justificativa de la demora i del cronograma de treballs previstos per al nou termini sol·licitat.  
  
4. El titular d'aquesta resolució també estarà obligat a comunicar per escrit i amb diligència a aquest Servei Territorial d'Energia les incidències dignes de menció que es produïsquen durant l'execució.  
  
5. El titular d'aquesta resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
6. Sense perjuí del que preveu l'article 12.4 del Decret 88/2005, de 29 d'abril, personal tècnic en la matèria adscrit al Servei Territorial d'Energia podrà realitzar les comprovacions i les proves que considere necessàries durant les obres i quan s'acaben respecte a l'adequació amb la documentació tècnica presentada, al compliment de la legislació vigent i a les condicions d'aquesta resolució.  
  
7. Acabades les obres de construcció de la instal·lació, Iberdrola Distribución Eléctrica, SAU, presentarà al Servei Territorial d'Energia la sol·licitud de l'autorització d'explotació prevista en l'article 18 del Decret 88/2005, de 29 d'abril. Adjuntarà un certificat de direcció i final d'obra subscrit per tècnic facultatiu competent que acreditarà que és conforme als reglaments tècnics en la matèria, d'acord amb el que estableix la normativa vigent per als projectes d'instal·lacions elèctriques i igualment respecte a aquesta autorització administrativa i aprovació de projecte d'execució.  
  
8. El Servei Territorial d'Energia, previ tràmit del procediment oportú, deixarà sense efecte aquesta aprovació en qualsevol moment que observe incompliment o inobservança de les condicions imposades.  
  
  
Tercer  
Declarar, en concret, la utilitat pública de la reforma per canvi de conductor d'un tram de la línia elèctrica denominada «LAMT a 20 kV, S/C, alimentació Sector MR-9 La Marina de la ST Altabix», al terme municipal d'Elx, amb afecció de les finques que es detallen en l'annex d'aquesta resolució, amb l'abast i els efectes previstos en el títol IX de la Llei 54/1997, de 27 de novembre, del Sector Elèctric, i Seccions 2a i 3a del capítol V del títol VII del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Aquesta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà l'ocupació urgent als efectes de l'article 52 de la Llei de 16 de desembre de 1954, d'Expropiació Forçosa, amb què adquirirà Iberdrola Distribución Eléctrica, SAU, la condició de beneficiari en l'expedient expropiatori.  
  
També porta implícita l'autorització per a l'establiment o pas de la instal·lació elèctrica sobre terrenys de domini, ús o servei públic o patrimonials de l'Estat, o de les comunitats autònomes, o d'ús públic, propis o comunals de la província o municipi, per les seues obres i servicis, i per zones de servitud pública.  
Quart  
Ordenar:  
- La publicació de la resolució al Diari Oficial de la Comunitat Valenciana i al Butlletí Oficial de la Província d'Alacant.  
  
- La notificació d'aquesta resolució a Iberdrola Distribución Eléctrica, SAU, i a totes les administracions o organismes públics i empreses de servicis públics o servicis d'interés general que han intervingut o han pogut intervindre, en el procediment d'autorització, i a les que han emés, o van haver d'emetre, condicionats tècnics al projecte d'execució i les que van informar, o van haver d'informar, durant la tramitació de la declaració, en concret, de la utilitat pública als titulars de béns i drets afectats, i a la raquesta d'interessats en l'expedient, d'acord amb l'article 52 de la Llei de 16 de desembre de 1954, d'Expropiació Forçosa.  
  
Tot això de conformitat amb els articles 10 i 17 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Se significa que la publicació es farà, a més, als efectes de notificació d'aquesta resolució als interessats que siguen desconeguts, o que s'ignore el lloc o l'adreça on se'ls ha de notificar o el mitjà que permeta tindre constància que l'han rebuda, ells o els seus representants. Tot d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Contra la resolució, que no posa fi a la via administrativa, pot interposar-se un recurs d'alçada davant la Direcció General d'Indústria i Energia d'aquesta conselleria en el termini d'un mes, comptat des de l'endemà de la notificació, d'acord amb l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
Alacant, 19 d'agost de 2015.- El cap del Servei Territorial d'Energia, p. s. (R 05.08.2015, de la sotssecretaria de la conselleria), el cap de la Secció d'Energia: Diego Torres Gómez.